#
versión 0.9.26
Documentación de sinais

Copyright © 2019-2021 por varios colaboradores; vexa AUTHORS (AUTORES).
http://www.tuxpaint.org/

9 de Marzo de 2021

Tux Paint responde aos seguintes sinais (que poden enviarse ao proceso do programa a través de «`kill`» ou «`killall`», por exemplo).

`SIGTERM` (tamén, `[Ctrl]` + `[C]` dende un terminal executando «`tuxpaint`»)

  Tux Paint responde coma se se premese o botón «Saír» ou se lle dixera ao contorno de escritorio que peche Tux Paint (por exemplo, premendo nun botón de peche da xanela ou premendo `[Alt]` + `[F4]` na maioría dos sistemas).

  Dende a interface principal, Tux Paint preguntará se quere ou non saír e (a non ser que sexa anulado pol a opción de gardado automático, p. ex.: «`--autosave`x) se quere gardar o debuxo actual (se non está gardado) , e se é así, e é unha versión modificada dun debuxo existente (a non ser que sexa anulado polas opcións de gardar sobre imaxes antigas ou gardar sempre imaxes novas; por exemplo, «`--saveover`« e «`--saveovernew`», respectivamente), se quere ou non sobreescribir o debuxo existente ou gardalo nun novo ficheiro.

  Nota: Dende outras partes da interface, o sinal interprétase actualmente como unha solicitude de retroceso (por exemplo, dende o diálogo «Novo» de volta á interface principal), coma se se premera un botón «Atrás» en Tux Paint ou se premera a tecla `[Esc]`.

  Exemplo: `killall tuxpaint`

`SIGUSR1` & `SIGUSR2`

  Tux Paint responde axustando a súa opción de gardar automaticamente (coma se fora publicada con «`--autosave`»), así como a opción de gardar sempre novas imaxes (coma se se publicase con «`--saveovernew`») no caso de recibir un sinal de `SIGUSR1` ou de gardar sempre sobre a imaxe existente (coma se se publicase con «`--saveover`») no caso de recibir `SIGUSR2`. Entón Tux Paint envíase a sí mesmo un sinal de `SIGTERM`, nun intento de saír. (Ver arriba.)

  Así, dende a interface principal, Tux Paint debería saír case de inmediato, sen facer preguntas.

  Nota: Dende outras partes da interface, por desgraza, Tux Paint retrocederá un nivel na interface. Polo tanto, neste momento pode que sexa necesario enviar este sinal a Tux Paint unhas cantas veces para que saia completamente.

  Exemplo: `killall -s SIGUSR1 tuxpaint`